Qashqadaryoda hojatxona qaziyotgan aka-ukalarni tuproq bosib qoldi. Ulardan biri halok bo‘ldi

17-fevral kuni soat 13:50 da Qashqadaryo viloyati G‘uzor tumanida joylashgan “Karvon” savdo majmuasi hududida hojatxona uchun chuqur qaziyotib, tuproq ostida qolib ketgan aka-ukalar qutqarib olindi. Bu haqda FVV matbuot xizmati xabar berdi.

Ma’lumotlarga ko‘ra, 3 nafar aka-ukalarning hojatxona uchun chuqur qazish jarayonida xavfsizlik qoidalariga rioya qilmasliklari oqibatida 2 nafarini tuproq bosib qolgan.
Hodisa yuzasidan Qashqadaryo viloyati Favqulodda vaziyatlar boshqarmasining qutqaruv guruhi qisqa vaqt ichida voqea joyiga yetib borib, 1987-yilda tug‘ilgan fuqaro A.I.ni qutqarib olgan. Tuproq ostida qolgan boshqa bir fuqaro 1984-yilda tug‘ilgan A.I. esa hodisa yuz bergan joyda halok bo‘lgan.
 Angrenda hojatxonaga tushib ketgan fuqaro qutqarildi
Holat yuzasidan dastlabki tergovoldi surishtiruv ishlari olib borilmoqda.